JY LEES NOU Pikantrissie-en-mieliebrood
Ek hou van die tekstuur wat geelmieliemeel aan brood gee, maar as die tekstuur te grof na jou smaak is, vervang die polenta in die resep met fyn witmieliemeel. Die broodjie is lekker om enige tyd van die dag te geniet en is veral lekker vir ontbyt, maar jy kan dit ook as bykos by ’n braai voorsit.
250 ml polenta of growwe geelmieliemeel
180 ml sterk cheddarkaas, fyngerasper
250 ml bevrore of blikkie mielies (ontdooi of gedreineer)
10 ingelegde pikantrissies (PeppadewsTM), goed gedreineer en fyngesnipper
50 ml witasyn of suurlemoensap
45 ml olie of gesmelte botter
Voorverhit die oond tot 180 °C en smeer ’n middelslag-broodpan of spuit met kleefwerende kossproei. Voer die pan met ’n reep bakpapier uit en smeer of spuit weer. Meng die koekmeel, polenta, bakpoeier, suiker, kaas en papri- ka goed saam.
In ’n ander bak, meng die mielies, pikantrissies, melk en asyn of suurlemoensap, geklitste eier en olie (of gesmelte botter) saam. Voeg by die droë bestanddele en roer tot goed gemeng.
Skep die beslag in die pan (maak die pan sowat driekwart vol) en bak vir ongeveer 1 uur of tot die brood goudbruin en deurgaar is.
Laat vir 10 minute in die pan afkoel en keer op ’n draadrak uit. Sit louwarm of teen kamertemperatuur voor met botter en kaas.
Lewer 1 middelslagbrood (sowat 12 snye)
Maklike deeg vir brood en beskuit